மாவீரர் நினைவு சுமந்து

மாவீரர் நினைவு சுமந்து நாவேந்தன் கார்த்திகைத் திங்கள் - எம் ! கல்லறைத் தெய்வங்களுக்காய் ! நெய்விளக்கேற்றி உம் ! நினைவு சுமந்து நிற்கின்றோம். ! விடுதலைக் கனல் சுமந்து ! வீணர் பகை எரித்து ! வீசும் புயலாய்க களமாடி ! வீழ்ந்து விட்ட வீர மறவர்களே ! ! எட்டாத உயரத்தில் நீங்கள் இருந்தாலும் ! எழுதுகோல் ஒன்றினால் - உம்மை ! எழுத்தில் வடிக்க முடியாது. ! புலம்பெயர்ந்து நாம் வாழ்ந்தாலும் ! பலம் நீங்கள் என்பதை நாமறிவோம் ! நெஞ்சில் உங்கள் நினைவுகளை ! நாம் சுமந்து இத் திருநாளில் - உம் ! கல்லறை முன் நின்று ! கார்த்திகைத் தீபம் ஒன்றினை ஏற்றுகின்றோம் ! எம் தேசத்து நாயகர்களே ! ! விடியலின் முகவரியில் உங்கள் திருநாமம் ! வருங்காலம் வணங்கும் ! உங்கள் பெயர் சொல்லி ! ! எங்களின் விடியலுக்காய் ! உங்கள் கண்களை மூடியவர்களே ! ! உங்களின் கனவு மலர்ந்து வரும் நாளில் ! எங்களின் தலை குனிந்து வணங்குகின்றோம் ! ! ! கனடாவிலிருந்து நாவேந்தன்